Kaarel Orumägi
Kaarel Orumägi (sündinud 13. detsembril 1995 Paides) on eesti lavastaja, helilooja, laulja ja näitleja. 2013. aastal asutas ta kodulinnas Türil Eesti Noorte Muusikaliteatri. Ta on teatri kunstiline juht, lavastaja ja kunstnik.[viide?] Aastatel 2013-2022 oli ta Kaari Sillamaa Laste Kaunite Kunstide Kooli noorte muusikateatri lavastaja, muusikajuht ja kooli hääleseadja. Aastatel 2015-2020 juhtis ta Türi Kultuurikeskuses omanimelist laulustuudiot, 2016. aastast on Eesti Improteatri näitleja. Alates 2022. aastast on ta Tartus asuva Laulupesa laulustuudio hääleseadja ja teatristuudio juht.[viide?] Ta on mänginud TV3 telesarjades "Kättemaksukontor" ja "Ment" ning Kanal 2 draamasarjas "Pilvede all".[viide?] Orumägi võttis osa 2018. aastal telesaatest "Eesti otsib superstaari".[viide?] Osalenud alates 2019. aastast Eesti laulul Sissi (2019), Uku Suviste (2019, 2020, 2021), Janet Vavilovi (2020), Jaagup Tuisu (2020, 2022), Mariliis Jõgeva (2020), Kéa (2021), Kaia-Liisa Kesleri (2022), Frants Tikerpuu ja Triin Niitoja (2022) ning Ollie (2023) taustalauljana. 2020. aastal osales Uku Suviste taustalauljana Eurovisiooni lauluvõistlusel Rotterdamis.[viide?] Alates 2021. aastast on Orumägi Showtrupi Showstoppers juures tegutseva tüdrukutebändi "The Wavy Sensation" produtsent ja looja. 2023. aastal osales Kaarel oma lauluga "Lähme tagasi tuldud teid" (sõnad Silja Vipre) Tv3 saates "Uus Laul" . 18. veebruaril 2024 avalikustas ta oma debüütsingli "KEEGI SIND EI TEA" ning alustas soolokarjääriga kandes artistinime KAAREL.